**DISPOZIŢIE**

**privind constituirea Unității de Implementare a Proiectului *„Microbuze electrice pentru elevii din județul Cluj în cadrul Programului Administrației Fondului pentru Mediu”***

Având în vedere conținutul instrumentului de motivare și prezentare a dispoziției, respectiv Referatul de aprobare nr. 30574/23.07.2027, elaborat de către Directia Dezvoltare si Investitii – Serviciul Managementul Proiectelor prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 170/10.09.2023 privind aprobarea proiectului „Microbuze electrice pentru elevii din județul Cluj în cadrul Programului Administrației Fondului pentru Mediu”;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 59, art. 61-62 și art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. e) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordinul ministrului mediului, apelor şi pădurilor nr. 2.192/2023 de aprobare a Ghidului de finanțare a Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat (denumit ghid de finanţare) .

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**D I S P U N E:**

**Art. 1.** Se constituie Unitatea de Implementare a Proiectului „Microbuze electrice pentru elevii din județul Cluj în cadrul Programului Administrației Fondului pentru Mediu” în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Diana COMAN | Manager proiect | Sef ServiciuServiciul Managementul Proiectelor |
| 2. | Judith TOTHFALUSI | Asistent proiect | ConsilierServiciul Managementul Proiectelor |
| 3. | Andrei SEGHEDI  | Responsabil tehnic din partea CJC  | ConsilierServiciul Administrație Publica, ATOP  |
| 4.  | Cosmin ROGOZAN  | Responsabil tehnic din partea CJC  | ConsilierServiciul Managementul Proiectelor  |
| 5. | Juliette Lya Măgrădean | Responsabil achiziții | Consilier achiziții publiceServiciul Lucrări și Achiziții Publice |
| 6. | Ileana OLARIU | Responsabil financiar  | ConsilierServiciul Financiar Contabil |
| 7. | Crina MUNTEAN  | Responsabil juridic | Consilier Juridic Serviciul Juridic-Contencios Administrativ, Arhivă |
| 8. | Lavinia BOTEZAN  | Expert implementare | ConsilierServiciul Managementul Proiectelor |
| 9. | Emanuela Maria POP  | Expert implementare | ConsilierServiciul Digitalizare Reprezentare Protocol |
| 10. | Martina LUCA  | Expert implementare | ExpertCabinet Președinte |

**Art. 2.**

1. Unitatea de implementare a proiectului este responsabilă de realizarea activităţilor stabilite a fi efectuate în mod direct prin documentele proiectului, precum şi a celor care derivă din obligaţiile Județului Cluj faţă de autoritatea finanţatoare.
2. Atribuțiile membrilor unității de implementare și activităţile prestate de către personalul desemnat la art. 1 vor fi reflectate corespunzător în cuprinsul fişei postului, conform prevederilor legale în vigoare.

**Art. 3.** Prezenta dispoziţie se comunică prin e-mail persoanelor desemnate la art. 1, Direcției Dezvoltare și Investiții, Serviciului Resurse Umane şi Prefectului Judeţului Cluj.

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**

**Nr. 361 din 24 iulie 2024**